มินนี่ (นักร้อง)

ณิชา ยนตรรักษ์ (เกิด 23 ตุลาคม พ.ศ. 2540) หรือที่รู้จักกันในชื่อเล่นว่า มินนี่ () เป็นนักร้อง นักแต่งเพลง และนักแสดงชาวไทยซึ่งทำงานหลักในประเทศเกาหลีใต้ เป็นสมาชิกของไอเดิล เกิร์ลกรุปเกาหลีใต้ สังกัดคิวบ์เอนเตอร์เทนเมนต์

ประวัติและการงาน

ชีวิตช่วงต้นและก่อนเปิดตัว
มินนี่เกิดเมื่อวันที่ 23 ตุลาคม 2540 เธอมีพี่ชายฝาแฝด มินนี่เล่นเปียโนมาตั้งแต่อายุห้าขวบและเรียนร้องเพลงตั้งแต่อายุเจ็ดขวบ มินนี่มีแม่ของเธอเป็นแรงบันดาลในการเล่นดนตรี เธอมักจะดูแม่เล่นเปียโนและเรียนรู้ที่จะเล่นจากเธอ มินนี่จบการศึกษาจากโรงเรียนวัฒนาวิทยาลัย เธอเรียนดนตรีและการร้องเพลงที่สถาบันสอนร้องเพลงและดนตรีในเครือบริษัทจีเอ็มเอ็ม แกรมมี่ และยังเคยเป็นทั้งเชียร์ลีดเดอร์ มือกลอง นักแสดงในละครเวทีและอื่น ๆ ในเดือนกันยายน 2557 เธอเข้าร่วมการออดิชันของคิวบ์ในประเทศไทยและย้ายไปอยู่เกาหลีในปี 2558 

เมื่อวันที่ 23 มีนาคม 2559 มินนี่ปรากฏในสาธารณชนครั้งแรกผ่านอินสตาแกรมของคิวบ์ เมื่อวันที่ 5 พฤศจิกายน เธอได้มีส่วนร่วมในการแสดงของช็อน โซ-ย็อน ที่คอนเสิร์ตอันพริตตีแร็ปสตาร์ 3 ในเดือนมิถุนายน 2017 เธอมีส่วนร่วมในวิดีโอโปรโมตของไรซิงสตาร์คอสเมติกร่วมกับ ซ่ง อวี่ฉี และชูหฺวา ซึ่งเป็นสมาชิกของไอเดิลในอนาคต ในปีเดียวกัน มินนี่ได้รับโอกาสในการร่วมร้องเพลงของ ไลน์เฟรนส์ ทวิงเกิลทวิงเกิลลิตเติลสตาร์ และอีกหกเพลงใน แดนซ์พาร์ตี! - ชิลเดรนส์อิงลิชซ็องส์

2561–ปัจจุบัน: เปิดตัวกับไอเดิล และการทำงานร่วมกัน

เมื่อวันที่ 2 พฤษภาคม 2561 มินนี่เปิดตัวกับไอเดิล ด้วยมินิอัลบั้มของพวกเธอ ไอแอม และเพลงนำ "ลาทาทา" เธอเป็นที่รู้จักกันดีว่ามีน้ำเสียงที่เป็นเอกลักษณ์ ดึงดูด ฟังแล้วผ่อนคลาย 

ในอัลบั้มที่สองของพวกเธอ ไอเมด มินนี่ได้ร่วมแต่งและประพันธ์เพลง โบลว์ยัวร์ไมนด์ ซึ่งเปิดตัวครั้งแรกผ่าน ทูเนเวอร์แลนด์ พร้อมทั้งมิวสิกวิดีโอที่เธอกำกับเอง มินนี่กล่าวว่าเธอแต่งเพลงด้วยเปียโนและเข้าเรียนมิดิ เพื่อพัฒนาด้านการประพันธ์เพลง เธอมีส่วนร่วมในการประพันธ์เพลง "ฟอร์ยู" ในอัลบั้มเปิดตัวของไอเดิลที่ญี่ปุ่น ลาทาทา ในเดือนตุลาคม พ.ศ. 2562 ไอเดิลเข้าร่วมแข่งขันรายการ ควีนดอม ของเอ็มเน็ต ในการแสดงรอบแรก ผู้ชมถูกครอบงำด้วยเสน่ห์ของมินนี่ด้วยคาถาภาษาไทยในเพลง "ลาทาทา" และได้รับการตอบรับอย่างดีจากผู้ชมทั้งในเกาหลีใต้และไทย ในการแสดงยูนิตรอบที่สาม มินนี่เป็นตัวแทนของไอเดิล ร่วมกับเพลงกับฮเยจ็องสมาชิกของเอโอเอ ร้องเพลง "อินสตาแกรม" ของดีน การแสดงนี้ได้รับการโหวตให้เป็นการแสดงยูนิตที่ผู้เข้าแข่งขันคาดหวังมากที่สุด ยิ่งไปกว่านั้นเพลงกลับเข้าไปในชาร์ตได้อีกครั้ง และได้รับความนิยมเพิ่มขึ้นในหมู่ประชาชนทั่วไปจากการแสดงของพวกเธอ เมื่อวันที่ 15 ตุลาคม พ.ศ. 2562 มีการประกาศว่ามินนี่จะได้ร่วมร้องเพลงกับ Wengie ยูทูบเบอร์ชาวจีน-ออสเตรเลีย ในเพลง "เอ็มไพร์" ซึ่งจะเปิดตัวในวันที่ 18 ตุลาคม พ.ศ. 2562

เครดิตการแต่งเพลง
เครดิตเพลงทั้งหมดดัดแปลงจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น

ผลงานการแสดง

รายการวาไรตี

ภาพยนตร์ 

| 2021
| So Not Worth It
| มินนี
| ภาพยนตร์ฉายทางเน็ตฟลิกซ์
|-
|}

ผลงานเพลงอื่น ๆ

เพลงประกอบ

ผลงานที่ร่วมร้องกับศิลปินท่านอื่น

อ้างอิง

แหล่งข้อมูลอื่น

 

นักร้องหญิงชาวไทย
นักร้องป็อปไทย
นักแต่งเพลงชาวไทย
นักร้องเคป็อป
สมาชิกของไอเดิล
ศิลปินสังกัดคิวบ์เอนเตอร์เทนเมนต์
บุคคลจากโรงเรียนวัฒนาวิทยาลัย
นักร้องเพลงภาษาเกาหลีชาวไทย
นักร้องเพลงภาษาอังกฤษชาวไทย